ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

...l...เส้นทางเดินของเงินสนับสนุนม็อบเสื้อแดงที่ถูกรัฐบาลแกะรอยได้ ผ่านร้านแลกเปลี่ยนเงินตราที่ชื่อว่า “ซูเปอร์รวย” เมื่อตรวจ “เชิงลึก” พบว่าเป็นร้านที่นักการเมืองไทยต่างนิยมใช้บริการมานานแล้ว เพื่อโอนเงินเข้าๆ ออกๆ กับต่างประเทศ 
...l...ธุรกิจโพยก๊วนนั้นมีอยู่เกลื่อนกรุงเทพฯ และแบงก์ชาติพยายามไล่จับมานาน เพราะเงินพวกนี้ส่วนใหญ่เป็นเงินผิดกฎหมาย ไม่จ่ายภาษี หรือไม่ก็เป็นเงินที่ไม่มีที่มาที่ไป จึงไม่ต้องการให้เกิดร่องรอย (ทรานแซ็กชัน) ในระบบแบงก์ จึงหันมาใช้ระบบโอนเงินที่ใช้ความไว้เนื้อเชื่อใจอย่างโพยก๊วนแทน
...l...เศรษฐกิจไทยวันนี้ดูเหมือนจะ “ไม่กลัว” ม็อบเสื้อแดง ที่กำลังปลุกเร้าอย่างเมามัน กะจะทำให้กรุงเทพฯ อัมพาต ก็ปรากฏว่าคนกรุงไม่ออกจากบ้าน กะจะเผาดัชนีตลาดหุ้น กลับเป็นว่านักลงทุนนอกกรีธาทัพมาซื้อ 3.8 หมื่นล้านบาท กะจะทำให้ท่องเที่ยวฟุบยาว ปรากฏว่าทุบหม้อข้าวตัวเอง เพราะยอดนักท่องเที่ยวที่ฟุบจริงๆ คือ จ.เชียงใหม่และ กทม. ขณะที่ยอดการส่งออกที่เคยติดลบมานานก็กลับเป็นบวก 24% กำลังการผลิตภาคอุตสาหกรรม ก็ใกล้แตะ 70% อยู่รอมร่อ
...l...ภาวะเศรษฐกิจไทยถือว่ากำลังอยู่ในช่วง “ขาขึ้น” อยู่ที่ว่ารัฐบาลอภิสิทธิ์ เวชชาชีวะ นายกรัฐมนตรี จะมีศักยภาพในการบริหารได้แค่ไหน เพราะทุกตัวเลขที่เป็นดัชนีชี้นำไปหมดแล้ว รายได้เกษตรกรเพิ่มขึ้น 14% ยอดจำหน่ายรถยนต์เพิ่มขึ้น 30% การจัดเก็บรายได้เกินเป้าหมาย 1 แสนล้านบาท ขณะที่อัตราการขยายตัวเศรษฐกิจไทยไตรมาสแรกปี 2553 น่าจะขยายตัวได้มากกว่า 5% 
...l...วงในรัฐบาลประเมินว่า พ.ต.ท.ทักษิณ ชินวัตร ยังมีเงินในต่างประเทศอีกกว่าแสนล้านบาท ทั้งเงินที่โอนออกไปก่อนถูกอายัดทรัพย์ และอาจจะมีเงินลงทุนในสัมปทานโทรศัพท์มือถือในต่างประเทศ โดยเฉพาะในจีนและอินเดีย ซึ่งคาดกันว่าทุกวันนี้ พ.ต.ท.ทักษิณ ยังได้รับเงินปันผลจากธุรกิจในสองประเทศนี้อยู่มหาศาล